El Fòrum de Participació per la Igualtat de Gènere celebra la primera sessió del 2022
2025-07-24

La Casa de Cultura de Burjassot acollirà el dijous, 20 de gener a les 18.00 hores, una nova sessió del Fòrum de Participació per la Igualtat de Gènere, coordinat des de l’àrea d’Igualtat i Feminisme, dirigida per l’alcalde de Burjassot, Rafa García.

En la sessió es procedirà a la presentació de la nova Tècnica Promotora d’Igualtat que formarà part de la Unitat d’Igualtat (Espai Dona); es tractarà la situació actual i les pròximes accions previstes per part de les entitats que componen el Fòrum; s’informarà sobre els Plans d’Igualtat d’Oportunitats entre dones i homes de Burjassot i sobre les accions previstes per part de la Unitat d’Igualtat (Espai Dona).

Després de tractar aquests temes, s’obrirà el torn de precs i preguntes.